CELEX: 62012TN0188
Language: et
Date: 2012-04-30 00:00:00
Title: Kohtuasi T-188/12: 30. aprillil 2012 esitatud hagi — Breyer versus komisjon

30.6.2012   
            
            
               ET
            
            
               Euroopa Liidu Teataja
            
            
               C 194/24
            
         30. aprillil 2012 esitatud hagi — Breyer versus komisjon
   (Kohtuasi T-188/12)
   2012/C 194/41
   Kohtumenetluse keel: saksa
   
      Pooled
   
   
      Hageja: Patrick Breyer (Wald-Michelbach, Saksamaa) (esindaja: Rechtsanwalt M. Starostik)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 16. märtsi 2012. aasta otsus, mis puudutab dokumenti Ares(2012)313186;
            
         
               —
            
            
               tühistada komisjoni 3. aprilli 2012. aasta otsus, mis puudutab dokumenti Ares(2012)399467, osas, milles ei võimaldata tutvuda Austria esitatud dokumentidega menetluses C-189/09;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi toetuseks väidab hageja seoses komisjoni 16. märtsi 2012. aasta otsusega:
   
               1.
            
            
               Esimene väide: määruse (EÜ) nr 1049/2001 (1) (õigusnõustamise kaitse) artikli 4 lõike 2 teise taande väär kohaldamine
               
                           —
                        
                        
                           Hageja arvates ei kahjusta õigusnõustamise kaitset see, kui avaldatakse komisjoni juriidilise teenistuse õiguslik arvamus Ares(2010)828204, mis käsitleb küsimust, kas direktiivi 2006/24/EG (2) saab muuta nii, et Euroopa Liidu liikmesriikidele antakse vabadus selle üle otsustamisel, kas nad lasevad kõikide kodanike telekommunikatsiooniandmeid ilma kahtluseta ja põhjuseta hüpoteetiliseks vajaduseks „tagavaraks” säilitada või mitte.
                        
                     
                           —
                        
                        
                           Igal juhul on tähtsam avalik huvi arvamuse avaldamise suhtes.
                        
                     
         
               2.
            
            
               Teine väide: määruse nr 1049/2001 artikli 4 lõike 3 esimese lõigu (otsustamisprotsessi kaitse) väär kohaldamine.
               
                           —
                        
                        
                           Hageja arvates ei kahjusta komisjoni otsustamisprotsessi kaitset komisjoni juriidilise teenistuse eespool nimetatud õigusliku arvamuse avaldamine.
                        
                     
                           —
                        
                        
                           Igal juhul on tähtsam avalik huvi arvamuse avaldamise suhtes.
                        
                     
         Hagi toetuseks väidab hageja seoses komisjoni 3. aprilli 2012. aasta otsusega, et vääralt on kohaldatud määruse nr 1049/2001 artikli 2 lõiget 3. Hageja väidab selle kohta, et liikmesriigi poolt Euroopa Kohtule esitatud menetlusdokumendid (käesoleval juhul Austria menetlusdokumendid menetluses C-189/09), millest komisjon sai menetluse poolena koopiad, kuuluvad — erinevalt komisjoni arvamusest — määruse nr 1049/2001 kohaldamisalasse.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43, ELT eriväljaanne 01/03, lk 331).
   
      (2)  Euroopa Parlamendi ja nõukogu 15. märtsi 2006. aasta direktiiv 2006/24/EÜ, mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ja millega muudetakse direktiivi 2002/58/EÜ (ELT L 105, lk 54).